Anu Saagim

Anu Saagim (Anu Nataly Saagim-Ratia; sündinud 9. aprillil 1962) on Eesti seltskonnategelane ja -ajakirjanik.

Ta lõpetas 1980. aastal Tallinna 1. Keskkooli.

Saagim sai tuntuks reklaaminäitlejana 1980. aastatel Eestis tehtud telereklaamide (peamiselt režissöör Harry Egipt) ja muusikavideote kaudu. 

Aastatel 2004–2008 oli ta seltskonnaajakirja Just! peatoimetaja ja 2008–2017 Postimehe meelelahutusportaali Elu24.ee peatoimetaja. Alates 1. juunist 2017 oli ta Õhtulehe veebi loovjuht. Pärast 2019. aasta Riigikogu valimisi töötab Õhtulehe TV saadete toimetaja-saatejuhina.

Poliitiline tegevus

Anu Saagim kandideeris 2019. aasta Riigikogu valimistel Erakonna Eestimaa Rohelised nimekirjas ja kogus 667 häält, millega ei osutunud valituks.

Teosed
 Ta on soome keelest tõlkinud Kari Heusala raamatu "Naise seksuaalsus" (Tallinn, Crosfield 2007). 
 1984. aastal tegi ta kaasa Eesti Telefilmi muusikafilmis "Panen aga põsepuna palgele" (režissöör Kristjan Svirgsden).
 2004. aastal mängis ta noortefilmis "Sigade revolutsioon" (režissöörid Jaak Kilmi ja René Reinumägi).
 2011. aastal mängis ta komöödiafilmis "Kormoranid ehk nahkpükse ei pesta" (režissöörid Andres Maimik ja Rain Tolk) Elukapteni naist.

Isiklikku
Pärast keskkooli lõpetamist läks ta fiktiivabieluga Soome, abielu lahutati. Peagi abiellus ta soome-rootsi ärimehe Carl Danhammeriga, kolis Rootsi, et teda tagasi Nõukogude Liitu ei saadetaks, sai elamisloa ja seejärel õige pea lahutas. 

1994. aastal abiellus ta soome disaineri Ristomatti Ratiaga. 2016. aasta veebruaris lahutasid nad abielu..

Viited

Välislingid 

 "Kirjutan neist, kes tahavad kah anusaagimiteks", Intervjuu Anu Saagimiga, Õhtuleht 15. märts 2008
 https://www.ohtuleht.ee/teemalehed/anu-saagim
 https://www.ohtuleht.ee/846468/videointervjuu-erika-salumae-olen-andestanud-koigile-kes-mulle-haiget-on-teinud
 https://www.ohtuleht.ee/845155/hommikusook-staariga-merle-liivak-ja-hele-mai-alamaa-kutsuvad-sind-sooma-metsa-puu-otsa

Eesti ettevõtjad
Eesti ajakirjanikud
Gustav Adolfi Gümnaasiumi vilistlased
Eestlased Soomes
Sündinud 1962